**Všeobecne záväzné nariadenie mesta Kežmarok**

**č.6/2017,**

**ktorým sa určuje výška príspevku na činnosť materských škôl, základných umeleckých škôl a školských zariadení, ktoré sú zriadené mestom Kežmarok**.

Mestské zastupiteľstvo v Kežmarku na základe samostatnej pôsobnosti podľa článku 68 Ústavy Slovenskej republiky a podľa §6 ods.1 zákona č. 369/1990 Zb. o obecnom zriadení v znení neskorších predpisov a podľa §28 ods.5, §49 ods.4, §114 ods.6, §116 ods.6 a §140 ods.9 a ods.10 zákona č. 245/2008 Z.z. o výchove a vzdelávaní ( školský zákon) a o zmene a doplnení niektorých zákonov v znení neskorších sa uznieslo na tomto všeobecne záväznom nariadení :

 **Čl. 1 Predmet úpravy**

Toto všeobecne záväzné nariadenie (ďalej len „VZN") určuje výšku mesačného príspevku, ktorý je povinný uhrádzať rodič alebo iná fyzická osoba než rodič, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len „zákonný zástupca") na jedno dieťa alebo jedného žiaka

1. na čiastočnú úhradu nákladov spojených s pobytom dieťaťa v materskej škole (ďalej len „MŠ"),
2. na čiastočnú úhradu nákladov spojených so štúdiom v základnej umeleckej škole (ďalej
len „ZUŠ"),
3. na čiastočnú úhradu nákladov spojených s činnosťou školského klubu detí (ďalej len
„ŠKD"),
4. na čiastočnú úhradu nákladov spojených s činnosťou centra voľného času (ďalej len
„CVČ"),
5. na čiastočnú úhradu nákladov v školskej jedálni (ďalej len „ŠJ").

**Čl. 2 Výška mesačného príspevku za pobyt dieťaťa v materskej škole**

1. Za pobyt dieťaťa v MŠ zriadenej mestom zákonný zástupca prispieva na čiastočnú úhradu výdavkov MŠ mesačne na jedno dieťa:
	1. vo veku do 3 rokov 50 eur
	2. vo veku od 3 rokov
	 **-** v celodennej výchovnej starostlivosti 13 eur
	 **-** v poldennej východnej starostlivosti 10 eur
2. Príspevok podľa odseku 1, písm. a) uhrádza zákonný zástupca do konca mesiaca, v ktorom dieťa dovŕši vek 3 roky.

 **Čl. 3 Výška mesačného príspevku na čiastočnú úhradu nákladov
spojených so štúdiom v základnej umeleckej škole**

1. Na čiastočnú úradu nákladov spojených so štúdiom v ZUŠ zriadenej mestom prispieva žiak alebo zákonný zástupca mesačne
	1. za žiaka vo veku od 3 do 25 rokov
	- v prípravnej individuálnej forme štúdia 3,5 eur
	- v individuálnej forme štúdia 6 eur
	- v individuálnej forme štúdia – 2. nástroj (obligátny) 3 eur
	- v prípravnej skupinovej forme štúdia 3,5 eur
	- v skupinovej forme štúdia 4,5 eur
	2. za žiaka vo veku nad 25 rokov
	- v individuálnej forme štúdia 25 eur
	- v individuálnej forme štúdia – 2. nástroj (obligátny) 12,5eur
	- v skupinovej forme štúdia 25 eur
2. Ak žiak odovzdá niektorému odboru ZUŠ vzdelávací poukaz, prispieva žiak alebo zákonný zástupca na čiastočnú úhradu nákladov spojených so štúdiom v danom odbore ZUŠ zriadenej mestom mesačne za žiaka
- v prípravnej individuálnej forme štúdia 0,5 eur
- v individuálnej forme štúdia 3 eur
- v prípravnej skupinovej forme štúdia 0,5 eur
- v skupinovej forme štúdia 1,5 eur

**Čl. 4 Výška mesačného príspevku na čiastočnú úhradu nákladov**

 **na činnosti školského klubu detí**

1. Na čiastočnú úhradu nákladov spojených s činnosťou ŠKD zriadeného mestom prispieva zákonný zástupca mesačne:
- za žiaka 1. – 4. ročníka 10 eur
- za žiaka 5. – 9. ročníka 13 eur

**Čl. 5 Výška mesačného príspevku na čiastočnú úhradu nákladov
 na činnosti centra voľného času**

1. Na čiastočnú úhradu nákladov spojených s činnosťou CVČ pri základnej škole zriadeného mestom prispieva zákonný zástupca alebo žiak mesačne
- za žiaka materskej alebo základnej školy 2 eur
- mládež s trvalým pobytom na území mesta Kežmarok 4 eur
- mládež s trvalým pobytom mimo mesta Kežmarok 8 eur
- dospelí 20 eur
2. Na čiastočnú úhradu nákladov spojených s činnosťou CVČ zriadeného obcou prispieva zákonný zástupca alebo žiak mesačne.
- za žiaka materskej alebo základnej školy s trvalým pobytom na území mesta Kežmarok 2 eur
- za žiaka materskej alebo základnej školy s trvalým pobytom mimo mesta Kežmarok, ktorí navštevujú materskú alebo základnú školu v zriaďovateľskej pôsobnosti mesta Kežmarok 4 eur
- za žiaka materskej alebo základnej školy s trvalým pobytom mimo mesta Kežmarok, ktorí nenavštevujú materskú alebo základnú školu v zriaďovateľskej pôsobnosti mesta Kežmarok 8 eur
- mládež s trvalým pobytom na území mesta Kežmarok 4 eur
- mládež s trvalým pobytom mimo mesta Kežmarok 8 eur
- dospelí 8 eur
3. Na čiastočnú úhradu nákladov spojených s činnosťou CVČ prispieva zákonný zástupca za žiaka materskej alebo základnej školy s trvalým pobytom v inej obci mesačne 2 eur, ak príslušná obec uzavrie s mestom Kežmarok dohodu o zabezpečení záujmového vzdelávania v CVČ.
4. Na čiastočnú úhradu nákladov spojených s činnosťou CVČ prispieva zákonný zástupca za žiaka materskej alebo základnej školy s trvalým pobytom v inej obci mesačne 8 eur, ak príslušná obec neuzavrie s mestom Kežmarok dohodu o zabezpečení záujmového vzdelávania v CVČ.

**Čl. 6 Výška príspevku na čiastočnú
úhradu nákladov v školskej jedálni**

1. Príspevok na čiastočnú úhradu nákladov v ŠJ uhrádza zákonný zástupca vo výške nákladov na nákup potravín podľa vekových kategórií stravníkov v nádväznosti na odporúčané výživové dávky a rozpätia finančných pásiem zverejnené Ministerstvom školstva, vedy, výskumu a športu SR na internetovej stránke a prispieva na úhradu režijných nákladov takto:

	1. materská škola, stravníci od 2 – 6 rokov:
* desiata 0,26 eur
* obed 0,64 eur
* olovrant 0,22 eur

Celkom 1,12 eur

* 1. základná škola: stravníci od 6 – 11 rokov
* obed 0,95 eur
	1. základná škola, stravníci od 11 – 15 rokov
* obed 1,01 eur
	1. stredná škola, stravníci od 15 – 18 rokov
* obed 1,12 eur
	1. na úhradu režijných nákladov v ŠJ pri materských školách paušálne čiastkou na jedného stravníka mesačne 2,00 eur
	2. na úhradu režijných nákladov v ŠJ pri základných školách paušálne čiastkou na jedného stravníka mesačne 1,50 eur
1. V prípade zabezpečenia stravovania účastníkom jednorázových alebo príležitostných akcií, ktoré organizuje škola, sa príspevok podľa odseku 1, písm. e) a f) neuhrádza.

 **Čl. 7 Zrušovacie ustanovenie**

Zrušuje sa Všeobecne záväzné nariadenie mesta Kežmarok o určení výšky príspevku na činnosť materskej školy, základnej umeleckej školy a školského zariadenia č. 2/2008 v znení VZN č. 6/2009 a Dodatku č.1, ktorý bol schválený uznesením Metského zastupiteľstva v Kežmarku č. 193/2011, a Dodatku č.2, ktorý bol schválený uznesením Mestského zastupiteľstva v Kežmarku č. 106/2012, a Dodatku č.3, ktorý bol schválený uznesením Mestského zastupiteľstva v Kežmarku č. 251/2012, a Dodatku č.4, ktorý bol schválený uznesením Mestského zastupiteľstva v Kežmarku č. 28/2013 a Dodatku č.5, ktorý bol schválený uznesením Mestského zastupiteľstva v Kežmarku č. 208/2013.

**Čl. 8 Záverečné ustanovenie**

1. Návrh Všeobecne záväzného nariadenia mesta Kežmarok č. 6/2017 bol vyvesený na úradnej tabuli a internetovej stránke mesta Kežmarok na pripomienkovanie dňa 27. 09. 2017 a zvesený dňa 12. 10. 2017.2. Mestské zastupiteľstvo v Kežmarku sa uznieslo na Všeobecne záväznom nariadení mesta Kežmarok č. 6/2017 dňa 12. 10. 2017 uznesením č. 263/2017. 3. Všeobecne záväzné nariadenie mesta Kežmarok č. 6/2017 bolo vyvesené na úradnej tabuli a internetovej stránke mesta Kežmarok dňa 16. 10. 2017.
4.Všeobecne záväzné nariadenie mesta Kežmarok č. 6/2017 nadobúda účinnosť dňa 01. 12. 2017.

 **\_\_\_\_\_\_\_\_\_\_\_\_\_\_\_\_\_\_\_\_\_\_**

 PhDr. Mgr. Ján Ferenčák

 primátor mesta